 Axmed Maxamed Nuur Indha-case, oo isaguna halkaasi ka hadlay ayaa maamulka Madaarka ku amaanay dadaalka ay muujiyeen, iyo sida ay u ilaaliyaan khayraadka iyo door-joogta dalka waxaanu yidhi maanta waxanu la wareegaynaa wixii dalku lahaa oo amaankooda Wasaaradda Duulistu si fiican u sugtay, oo aanu uga mahad celinayno qabashada shinbirahaas quruxda badan ee aad hortiina ku arkaysaan oo la rabay in meelo kale la geeyo oo ay qabteen, aad iyo aad ayaanu ugu mahad celinaynaa, wax qabashadana waxaa keentay horumarka uu gaadhay madaarku ee uu hormoodka ka yahay wasiirku iyo dhamaan maamulkiisa hoose iyo shaqaalahiisaa hawl karka ah oo si weyn uga shaqeeyay ayaa keentay oo saamaxday in la qabto shinbirahaas maanta taasina waxay yaraynaysaa shinbirihii iyo duurjoogtii faraha badneyd ee la tahriibinayey, oo meel walba laga tahriibinayo dhamaan waxaan u sheegayaa Dekedaha iyo meelaha madaarada ah in aad iyo aad looga taxa diro in waxa dalku leeyahay iyo nimcada ILAHAY ku abuuray ee uu dal waba siiyo oo ay tahay Jamahuuriyadda Somaliland meelaha aadka ugu quruxda badan ee Xayawaanka qaaliga ah laga helo oo ay ku nool yihiin in la ilaaliyo oo shacabka iyo dawladuba ay ilaaliyaan. 